OpenLLM-France/wikimedia huggingface dataset:
# Kolbovce

Kolbovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1408.
# Kolbotn IL

El Kolbotn IL és un club poliesportiu noruec que és conegut especialment per la seva secció femenina de futbol, que del 2002 al 2007 va guanyar tres lligues i una Copa nacional i va arribar a les semifinals de la Lliga de Campions. Els seus majors èxits posteriors son tres terceres posicions a la Lliga i tres semifinals de Copa.

## Plantilla 2016

| Porteres | Porteres | Defenses | Defenses | Centrecampistes | Centrecampistes | Davanteres | Davanteres |
| 01 | Siiri Valimaa | 02 | Ina Gausdal | 04 | Rachael Axon | 06 | Andrea Thun |
| 29 | Aurora Watten Mikalsen | 03 | Maja Staubo Nordahl | 08 | Solveig Gulbrandsen | 09 | Tonje Pedersen |
| | | 05 | Ane Sund Walsøe | 17 | Linn Huseby | 10 | Karina Sævik |
| | | 11 | Cecilie Liane | 20 | Tone Bettina Pirisi | 14 | Fanny Andersson |
| | | 16 | Camilla Huseby | | | 15 | Jenny Norem |
| | | 18 | Marit Bratberg Lund | | | 28 | Juliette Kemppi |
| | | 22 | Ingrid Rokke Elvebakken | | | | |

## Històric
### Palmarès

* 3 Lligues de Noruega
** 2002 - 2005 - 2006
* 1 Copa de Noruega
** 2007

### Trajectòria

Lliga de Campions de la UEFA :
| Edició | 2ª Fase previa ¹ | Quarts de final | Semifinals |
| 03/04 | FCF Juvisy | Malmö FF |
| 06/07 | RCD Espanyol | 1.FFC Frankfurt | Umeå IK |
| 07/08 | Olympique Lió |
* ¹ Fase de grups. Equip classificat pillor possicionat en cas d'eliminació o equip eliminat millor possicionat en cas de classificació.
Lliga noruega :
| | 1981 | 1982 | 1983 | 1984 | 1985 | 1986 | 1987 | 1988 | 1989 | 1990 | 1991 | 1992 | 1993 | 1994 | 1995 | 1996 | 1997 | 1998 | 1999 | 2000 |
| Toppserien | | | | | | | | | | | | | | | 5 | 4 | 4 | 4 | 4 | 3 |
| Divisió 1 | | | | | | | | | | | ? | ? | ? | ? |
| | 2001 | 2002 | 2003 | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| Toppserien | 2 | 1 | 2 | 5 | 1 | 1 | 2 | 4 | 3 | 3 | 3 | 5 | 6 | 4 | 5 | 4 |
# Kolding

Kolding és una ciutat danesa de la costa est de península de Jutlàndia, és setena ciutat del país per població i la capital del municipi de Kolding que forma part de la regió de Syddanmark, ambdós creats l'1 de gener del 2007 com a part d'una reforma territorial. També forma part de la Regió metropolitana de l'est de Jutlàndia. La ciutat es troba al fons del fiord de Kolding, que uneix la ciutat amb l'estret del Petit Belt.
A Kolding hi ha una antic castell reial, el Koldinghus, que va ser bastit al segle xiii pel rei Eric V i que avui està ocupat pel museu municipal de la ciutat. Un altre edifici destacable és l'església de Sant Nicolau (Sankt Nicolai kirke).

## Història

Els primers vestigis arqueològics de la ciutat daten del regant de Valdemar el Gran, a la segona meitat del segle xii. Tanmateix la ciutat no apareix citada per primer cop a l'edat mitjana fins al regant de Valdemar II, el 1231 al Llibre dels censos de Dinamarca (Liber Census Daniæ o Kong Valdemars Jordebog). Els primers privilegis ben documentats van ser concedits pel rei Cristòfor II el 28 de gener del 1321.

## Referències

* ↑ Befolkningsforhold i Østjylland Arxivat 2011-07-19 a Wayback Machine., Planlægning over grundvand (Agència de planificació), Miljøministeriet (Ministeri de Medi ambient)
* ↑ Kolding - byens historie i korte træk Arxivat 2011-08-14 a Wayback Machine., Birgitte i Poul Dedenroth-Schou, lloc web de l'ajuntament de Kolding
* ↑ «DET ÆLDSTE BYSTYRE». Arxivat de l'original el 2011-07-19. [Consulta: 29 maig 2010].

## Vegeu també

* Llista de ciutats de Dinamarca

## Enllaços externs

* Geografisk Have Arxivat 2010-12-02 a Wayback Machine., Jardí botànic
# Kehsi Mansam

Kehsi Mansam és un estat dels Estats Shan dins l'estat Shan de Myanmar. Té 1.017 km² (sense comptar el subestat de Kenglon) i es cultiven intensament les seves terres.
És molt apreciada la fabricació local de les dah, unes espases curtes típiques. És de majoria shan. La capital és Kehsi. Kehsi era un subprincipat de Hsenwi que fou creat per ordre del rei de Birmània el 1860 que va nomenar príncep (Myosa) a Khun Yawt, que fou lleial als birmans. El 1881 el va succeir el seu fill Khun Yawt Seng, que no tardarà a revoltar-se. El 1882 el saofa de Mongnai es va revoltar contra el rei birmà i els estats veïns es van dividir, uns que li van fer costat i altres que no. Kehsi, Laikha i Mongkung, estats de la zona, van fer costat al saofa (Sawpaw) de Mongnai, Monghsu i Mongnawng van estar al costat dels birmans, i els van ajudar envaint els territoris rebels. Derrotats o amenaçats el revoltats, es van retirar cap a l'est i es van refugiar al principat de Kengtung i quan la situació es va calmar i van retornar als seus principats el poder birmà estava enfús i els britànics eren els amos de la situació. Alguns prínceps van sotmetre's als britànics, entre ells el de Kehsi, però altres no ho van voler fer, com Mongnai i Lawsawk, els prínceps dels quals van tornar a Kengtung (1886) i van invitar al príncep birmà Limbin (fill de l'exrei birmà Mindon), que estava a Moulmein, a encapçalar una confederació de prínceps en què Mongnai va ser capdavantera. Forces de Mongnai i Lawsawk van ocupar Kehsi i altres principats. Limbin va arribar a la zona via Siam i va dirigir als rebels reunits a Kengtung, avançant cap a l'oest, però foren desfets pels britànics (1887). El myosa de Kehsi, que s'havia sotmès als britànics, va rebre el principat com a independent (1887) i va prendre el títol de Sawpaw (príncep celestial). El darrer príncep que va governar va abdicar el 1959 i després fou una de la Repúbliques de la unió d'Estats Shan que constituïren l'Estat Shan, amb vocació d'independència, però part de Myanmar.
# Kero Kero Chime

Kero Kero Chime (ケロケロちゃいむ) és un manga escrit per Maguro Fujita. Una sèrie d'anime de 30 capítols del mateix nom està basada en el manga.

## Argument

Aoi, és un xic normal d'escola, que és maleït per un mag anomenat Makaeru del País de les Granotes, que li diu que per llevar la maledicció haurà de trobar Mimori, que es descobreix després que és la germana de Makaeru. La maledicció provoca que Aoi es transformi en una granota sempre que està humit, tornant a la forma d'humà quan s'asseca. Makaeru llavors transporta a Aoi al País de les Granotes, on troba a Mimori, la princesa del país, i com va predir, Aoi demana en va si sap ella sobre la maledicció. Això no obstant, Mimori recorda el que li digué el seu germà que li lliurà el Llibre de Màgia abans de desaparéixer: "este llibre permet fer màgia a les granotes com nosaltres. Si veus que falten algunes pàgines, llavors és el teu deure trobar-les."
Aoi llavors s'adona que la seua tasca és trobar les pàgines del Llibre de Màgia, amb l'esperança de trobar una concreta, una que continga la curació per la maledicció.

### Personatges
#### Princesa Mimori

    Mimori és la protagonista principal en les sèries, és també la princesa del clan de les granotes. Està sempre feliç i alegre. Se sap que Mimori té sentiments per Aoi, però no se n'ha adonat per la seva espessetat.

#### Aoi

    Un xic normal del nostre món. Té l'habilitat de transformar-se en granota quan es mulla per la maledicció que li llançà el germà major de Mimori, Makaeru. També Aoi té sentiments per Mimori.

## Clan Serp

La terra de les granotes i les serps de la terra - les dues espècies diferents - havien estat en guerra, com s'explica en la primera secció de l'episodi 1. Els pares de Mimori foren absorbits en un túnel, quan es produïa la batalla, i deixaren només Makaeru i Mimori per governar el regne.
Hi hagué pocs supervivents del clan de la serp, però aviat descobreix Mimori un rival: la princesa de la terra de serps, que havien sobreviscut a la guerra, i els pares de la qual també foren absorbits. Aquesta princesa comença a tenir un interès per Aoi, i sent gelosia de Mimori, a la que ella considera un mariner (la veritable identitat és una dona) i s'enamora d'ella.

## Curiositats

El so de "kero" en japonès, com en el títol, és el "ribbit" o raucar de les granotes, el qual, en la sèrie, és usat freqüentment per elles i per Mimori, ja que ella és la princesa d'elles.

## Enllaços externs

* http://www.themanime.org/viewreview.php?id=694
# Raj-Nandgaon

Rajnandgaon o Raj-Nandgaon és una ciutat i municipi de Chhattisgarh, capital del districte de Rajnandgaon creat el 26 de gener de 1973 per segregació del districte de Drug. Abans del 1948 fou capital de l'estat de Nandgaon o Raj-Nandgaon. Al cens del 2001 consta amb una població de 143.727 habitants; el 1901 consta amb 11.094 habitants. El nom antic fou Nandgram i modernament se l'anomena també popularment com Shanskardhani. Està situada a 21° 06′ N, 81° 02′ E﻿ / ﻿21.10°N,81.03°E﻿ / 21.10; 81.03

## Llocs interessants

* Temples Gayatri Mandir, Sitla Mandir, Barfaani Ashram
* Dipòsit d'aigua de Choupati
* Palau del raja

## Referències

* Districte de Rajnandgaon
# Khargi

Khargi fou un territori de situació desconeguda al nord de Damasc, segurament a la zona de l'Antilíban. Vers la meitat del segle vii aC, els àrabs (Aribi) aliats als quedarens, es van apoderar de diversos lloc, des d'Edom a l'Orontes, entre els quals s'esmenta Khargi, però els assiris van derrotar els àrabs a Arazan i Khirataqaza a Udumu (Edom), a Yabrudu (Yabrud), a Bit-Ammani (Beth-Ammon), al cantó de Khaurina a Mahaba (Moab), a Sabarri, a Khargi, i a Tsubiti. Es pensa que Tsubite era Aram-Tsoba (Tsubi Ti, amb Ti com a terminació indicativa de país) el que situaria la zona afectada entre Edom i el país a l'est del riu Jordà fins més enllà de les fonts de l'Orontes.

## Referències

* ↑ Alphonse J. Delattre L'Asie occidentale dans les inscriptions Assyriennes (1885)
# Khargird

Khargird (també Kharjird) és una localitat de l'Iran al shahristan o comtat de Turbat-i Haydariyya, dihistan de Rud-i miyan-i Khwaf. Fou antigament un dels principals centres urbans del districte de Khwaf. És famosa per dos monuments: un iwan, resta d'una madrassa d'època seljúcida, i una madrassa d'època timúrida al segle xv.
Una altra localitat amb el mateix nom al districte de Djam va existir antigament; tenia el mausoleu de Kasim-i Anwar. Correspon a la moderna Langar.

## Referències

* Enciclopèdia de l'Islam, IV, 1105
# Koškovce

Koškovce és un poble i municipi d'Eslovàquia. Es troba a la regió de Prešov, al nord del país.

## Història

La primera referència escrita de la vila data del 1543.
# Refugi d'Engorgs «Joaquim Folch i Girona»

El Refugi d'Engorgs «Joaquim Folch i Girona» és un refugi de muntanya de la FEEC, situat a 2.378 m al circ d'Engorgs, al vessant sud-oest del Puig Pedrós, dins el terme municipal de Meranges, a la Cerdanya.

## Accessos

El poble més proper és Meranges, situat a 2:30 hores, si el recorregut es fa a peu. El refugi més proper és el refugi de Malniu (1:30 hores).
No s'hi pot accedir directament en vehicle, es pot fer l'aproximació des del refugi de Malniu.

## Ascensions i travessies

Puig Pedrós (2.915 m), Roc Colom (2.685 m), Engorgs (2.818 m). El camí de llarg recorregut GR-11 passa per aquest refugi.

## Referències

* ↑ Institut Cartogràfic i Geològic de Catalunya

## Enllaços externs

* Patronat de Turisme de la Cerdanya Arxivat 2019-04-09 a Wayback Machine.
# René Deltgen

Renatus Heinrich Deltgen, més conegut com a René Deltgen, (Esch-sur-Alzette, 30 d'abril de 1909 - Colònia, 29 de gener de 1979) fou un actor de teatre i de cinema luxemburguès, que va viure la major part de la seva carrera a Alemanya.

## Filmografia seleccionada

* Das Mädchen Johanna (1935)
* Kautschuk (1938)
* Kongo-Express (1939)
* Brand im Ozean (1939)
* Die drei Codonas (1940), com a Alfredo Codona
* Mein Leben für Irland (1941)
* The Big Game (1942)
* Whom the Gods Love (1942)
* Attack on Baku (1942)
* Doctor Crippen (1942)
* Circus Renz (1943)
* The Wedding Hotel (1944)
* Tromba (1949)
* Unter den tausend Laternen (1952)
* Desires (1952)
* Phantom des großen Zeltes (1954)
* Queen Louise (1957)
* The Tiger of Eschnapur (1959)
* Ohrfeigen (1970)
* Schwarz und weiß wie Tage und Nächte (1978)
# Rasa de l'Obaga de la Castellana

La Rasa de l'Obaga de la Castellana és un torrent afluent per l'esquerra del Barranc de Sangrà que neix a un centenar de metres a llevant de Capella de l'Ascensió. De direcció predominant cap a la 1 del rellotge, desguassa al seu col·lector a poc més de 325 m. al sud de la masia de Sangrà després d'haver fet tot el seu curs pel terme municipal de Pinell de Solsonès.

## Xarxa hidrogràfica

La seva xarxa hidrogràfica, que també transcorre íntegrament pel terme municipal de Pinell de Solsonès, està constituïda per 10 cursos fluvials la longitud total dels quals suma 4.340 m.

## Referències

* ↑ Institut Cartogràfic de Catalunya. Edició digital del mapa de Catalunya de l'Institut Cartogràfic de Catalunya.
* ↑ Aquest topònim no figura al Nomenclàtor oficial de toponímia major de Catalunya, però sí a l'edició digital del mapa de Catalunya de l'ICC (escales 1:10.000 i 1:5.000).
* ↑ Les coordenades del lloc on neix, segons el web de la XRCC, són 41° 56′ 44.17″ N, 1° 20′ 17.46″ E﻿ / ﻿41.9456028°N,1.3381833°E﻿ / 41.9456028; 1.3381833
# Kridid

Kridid (àrab كرديد) és una comuna rural de la província de Sidi Bennour de la regió de Casablanca-Settat. Segons el cens de 2014 tenia una població total de 14.351 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Kribergita

La kribergita és un mineral de la classe dels fosfats. El seu nom deriva de la contracció del nom de la mina KRIstineBERG, a Suècia, la seva localitat tipus.

## Característiques

La kribergita és un fosfat de fórmula química Al₅(PO₄)₃(SO₄)(OH)₄·4H₂O. Cristal·litza en el sistema triclínic. És un mineral relacionat amb la sanjuanita.
Segons la classificació de Nickel-Strunz, la kribergita pertany a «08.DC: Fosfats, etc, només amb cations de mida mitjana, (OH, etc.):RO₄ = 1:1 i < 2:1» juntament amb els següents minerals: nissonita, eucroïta, legrandita, strashimirita, arthurita, earlshannonita, ojuelaïta, whitmoreïta, cobaltarthurita, bendadaïta, kunatita, kleemanita, bermanita, coralloïta, kovdorskita, ferristrunzita, ferrostrunzita, metavauxita, metavivianita, strunzita, beraunita, gordonita, laueïta, mangangordonita, paravauxita, pseudolaueïta, sigloïta, stewartita, ushkovita, ferrolaueïta, kastningita, maghrebita, nordgauïta, tinticita, vauxita, vantasselita, cacoxenita, gormanita, souzalita, kingita, wavel·lita, allanpringita, mapimita, ogdensburgita, nevadaïta i cloncurryita.

## Formació i jaciments

Va ser descoberta a la mina Kristineberg, situada a la localitat de Malå, al comtat de Västerbotten, Suècia. Es tracta de l'únic indret de tot el planeta on ha estat descrita aquesta espècie mineral.

## Referències

* ↑ «Kribergite» (en anglès). Mindat. [Consulta: 9 juliol 2019].
# Khemaïria

Khemaïria (àrab: الخمايرية, al-Ḫamāyriyya) o Hammam Bourguiba (àrab: حمام بورقيبة, Ḥammām Būrqība) és un municipi tunisià de la governació de Jendouba, dins de la delegació d'Aïn Draham, fronterer amb Algèria. El seu centre és la població de Hammam Bourguiba.

## Economia

El municipi està situat en una zona forestal, en un indret de gran bellesa que el converteix en una destinació turística.

## Administració

Constitueix la municipalitat o baladiyya homònima, amb codi geogràfic 22 24 (ISO 3166-2:TN-12).
També forma un sector o imada, amb codi geogràfic (22 55 57), de la delegació o mutamadiyya d'Ain Draham.

## Referències

* ↑ «مواقع واب البلديات» (en àrab). بوابة الجماعات المحلية [Portal de les Col·lectivitats Locals]. وزارة الداخليّة [Ministeri de l'Interior]. [Consulta: 2 novembre 2023].
* ↑ المعهد الوطني للإحصاء [Institut Nacional d'Estadística] «المصنف الوطني لترميز الوحدات الإدارية» (en àrab i francès). [Publicacions de l'Institut Nacional d'Estadística]. المعهد الوطني للإحصاء [Institut Nacional d'Estadística] [Tunis], 01-12-2012, pàg. 65-68. ISSN: 1737-7838 [Consulta: 18 agost 2021].

## Enllaços externs

* Khemaïria - Lloc web oficial
# Khemisset Chaouia

Khemisset Chaouia (àrab اخميسات الشاوية) és una comuna rural de la província de Settat de la regió de Casablanca-Settat. Segons el cens de 2014 tenia una població total de 5.527 persones.

## Referències

* ↑ «Population légale d'après les résultats du RGPH 2014 sur le Bulletin officiel N° 6354». Arxivat de l'original el 26 de desembre 2018. [Consulta: 19 novembre 2015].
# Kingdom City

Kingdom City és una població dels Estats Units a l'estat de Missouri. Segons el cens del 2000 tenia 121 habitants.

## Demografia

Segons el cens del 2000, Kingdom City tenia 121 habitants, 51 habitatges, i 36 famílies. La densitat de població era de 34,6 habitants per km².
Dels 51 habitatges en un 29,4% hi vivien nens de menys de 18 anys, en un 54,9% hi vivien parelles casades, en un 11,8% dones solteres, i en un 29,4% no eren unitats familiars. En el 21,6% dels habitatges hi vivien persones soles el 13,7% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,37 i el nombre mitjà de persones que vivien en cada família era de 2,69.
Per edats la població es repartia de la següent manera: un 21,5% tenia menys de 18 anys, un 5% entre 18 i 24, un 23,1% entre 25 i 44, un 32,2% de 45 a 60 i un 18,2% 65 anys o més.
L'edat mediana era de 45 anys. Per cada 100 dones de 18 o més anys hi havia 90 homes.
La renda mediana per habitatge era de 35.417 $ i la renda mediana per família de 34.583 $. Els homes tenien una renda mediana de 28.125 $ mentre que les dones 17.750 $. La renda per capita de la població era de 16.978 $. Cap de les famílies estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Kingdom City». American Fact Finder. Oficina del Cens dels Estats Units, 12-01-2010. Arxivat de l'original el 2020-02-10. [Consulta: 8 agost 2010].
* ↑ «Geographic Comparison Table- Kingdom City». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Religió lúvia

La religió lúvia és el conjunt de pràctiques religioses i mitològiques dels luvites, un poble indoeuropeu de l'Àsia Menor que aparegué a finals de l'edat del bronze i visqué fins a principis de l'Imperi Romà. Va estar fortament afectat per influències estrangeres, motiu pel qual no és possible separar-los de cultures veïnes, especialment de la siriana i la religió hurrita. L'element indoeuropeu a la religió lúvia era més fort que en la religió hitita.

## Referències

* ↑ Manfred Hutter: Aspects in Luwian Religion; p. 215

## Bibliografia

* Manfred Hutter: Aspects in Luwian Religion. In: H. Craig Melchert (Hrsg.): The Luwians (= Handbuch der Orientalistik. Band 1,68). Brill, Leiden 2003, ISBN 90-04-13009-8, S. 211–280.
# L'odissea (pel·lícula)

L'odissea (títol en francès: L'Odyssée) és una pel·lícula d'aventures biogràfica francobelga del 2016 dirigida per Jérôme Salle i escrita pel mateix Salle i Laurent Turner, basada en el llibre de no-ficció Capitaine de La Calypso d'Albert Falco i Yves Paccalet. La pel·lícula és protagonitzada per Lambert Wilson, Pierre Niney i Audrey Tautou. S'ha doblat i subtitulat al català.
El rodatge principal va començar el 7 de setembre de 2015 a Croàcia, on es va rodar a les illes Hvar, Vis i Biševo. El rodatge també es va dur a terme a Sud-àfrica, l'Antàrtida i les Bahames, i va acabar el 8 de gener de 2016.
A França, la pel·lícula es va estrenar el 12 d'octubre de 2016 a càrrec de Wild Bunch.

## Referències

* ↑ The Odyssey (L'odyssée) (2016), <https://www.rottentomatoes.com/m/the_odyssey_2016>. Consulta: 29 setembre 2019
* ↑ «Watch The Odyssey (2016) Online - Stream Full Movie» (en anglès britànic). @NOWTV. Arxivat de l'original el 2019-09-29. [Consulta: 29 setembre 2019].
* ↑ «'The Odyssey' ('L'Odyssee'): Film Review | San Sebastian 2016» (en anglès). The Hollywood Reporter, 25-09-2016. [Consulta: 29 setembre 2019].
* ↑ Clarke «The Odyssey review – Jacques Cousteau biopic looks good underwater but doesn't go deep» (en anglès). The Guardian, 18-08-2017.
* ↑ «L'odissea». Goita què fan, ara!. [Consulta: 28 juny 2024].
* 1 2 3 «Cineuropa - the best of european cinema». www.cineuropa.org, 17 December 2015 [Consulta: 10 gener 2016].Lemercier, Fabien (17 December 2015).
* ↑ «French Film About Life of Jacques Cousteau Filming on Croatian Islands» (en anglès). Croatia Week, 13-09-2015 [Consulta: 10 gener 2016].
* ↑ «Biopic about legendary Jacques Cousteau, The Odyssey, filming in Croatia / News / Filming in Croatia». filmingincroatia.hr, 14-09-2015 [Consulta: 10 gener 2016]. Arxivat 7 de juliol 2018 a Wayback Machine.
# Resolució 594 del Consell de Seguretat de les Nacions Unides

La Resolució 594 del Consell de Seguretat de les Nacions Unides, aprovada per unanimitat el 15 de gener de 1987 després de recordar la resolució anterior del Consell de Seguretat de les Nacions Unides sobre el tema, així com l'estudi de l'informe del Secretari General de les Nacions Unides sobre la Força Provisional de les Nacions Unides a Líban (FPNUL) aprovada a la Resolució 426 (1978), el Consell va decidir prorrogar el mandat de la FPNUL durant sis mesos i dotze dies fins al 31 de juliol de 1987.
El Consell va tornar a refermar el mandat de la Força i va demanar al Secretari General que informés sobre els progressos realitzats en relació amb l'aplicació de les resolucions 425 (1978) i 426 (1978).

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)
* Conflicte Israel-Líban
* Guerra Civil Libanesa
* Conflicte del sud del Líban (1985-2000)

## Enllaços externs

* PDF Text de la Resolució a UN.org
# Resolució 590 del Consell de Seguretat de les Nacions Unides

La Resolució 590 del Consell de Seguretat de les Nacions Unides, aprovada per unanimitat el 26 de novembre de 1986, va considerar un informe del Secretari General de les Nacions Unides sobre la Força de les Nacions Unides d'Observació de la Separació. El Consell va observar els seus esforços per establir una pau duradora i justa a l'Orient Mitjà però també va expressar la seva preocupació per l'estat de tensió vigent a la zona.
La resolució va demanar a les parts implicades que implementessin de manera immediata Resolució 338 (1973), va renovar el mandat de la Força d'Observadors durant altres sis mesos fins al 31 de maig de 1986 i va demanar al Secretari General envia un informe sobre la situació al final d'aquest període.

## Vegeu també

* Llista de resolucions del Consell de Seguretat de les Nacions Unides 501 a la 600 (1982 - 1987)

## Enllaços externs

* PDF Text de la Resolució a UN.org